ליאוניד יופיטר

ליאוניד יופיטר (1 באפריל 1941 – 25 באפריל 1987) היה שחקן קולנוע ותיאטרון ישראלי יליד ברית המועצות.

יופיטר נולד בשם ליאוניד אופיטר בעיר רוסטוב, מחוז ירוסלבסק, רוסיה (ברית המועצות). אביו היה לב אופיטר, רופא וקצין רפואה במלחמת העולם השנייה. יופיטר לא הלך בדרכו של אביו, במהלך שנות השישים החל ללמוד משחק, ושיחק בתיאטרון טרם עלה לישראל. בשנת 1967 שיחק בתיאטרון הקומי הנודד של מוסקבה, ובין השנים 1967-1970 בתיאטרון ארמיטז', התיאטרון המיניאטורי של מוסקבה.

יופיטר עלה לישראל באמצע שנות השבעים, והתגורר בתל אביב. בישראל החל לשחק בתיאטרון בעיקר בהצגות ברוסית. בשנת 1978, שיחק בהצגה "האדרת" בבימויו של שמואל בונים (המבוססת על סיפורו של ניקולאי וו. גוגול), יחד עם אברהם חלפי, ושורת שחקנים עולים חדשים יוצאי ברית המועצות.

במהלך שנות השמונים החל להופיע בסרטי בורקס ישראלים. בשנת 1982, שיחק בסרטו של בועז דוידזון "ספיחס" (אסקימו לימון 4) שם גילם את דמות הרופא הרוסי, שנה לאחר מכן שיחק בסרט ההמשך ל"ספיחס" בסרטו של צבי שיסל "סבבה", לצידם של יוסף שילוח וצחי נוי. בשנת 1986 שיחק בסרטו של בועז דוידזון "אלכס חולה אהבה", שם גילם את המורה של אלכס, ליאוניד, ובעיקר היה זכור בשל המשפט: "בחורות ערומים זה חולירע".

בשנת 1987 נפטר בפתאומיות ממחלת שחמת הכבד, וזאת לאחר שהיה ידוע כשותה אלכוהול באופן קבוע, ולבעיות בכבד מהם סבל. נמצא מספר ימים לאחר מותו בביתו, כשהיה בן 46 בלבד. היה ערירי, וללא משפחה בישראל, נקבר בבית העלמין דרום. בשנת 2022, קבלן מצבות שגילה כי המצבה של יופיטר סובלת מהזנחה ארוכת שנים התגייס לשיקומה.

קישורים חיצוניים

הערות שוליים

אישים הקבורים בבית העלמין הדרום
ישראלים ילידי ברית המועצות
עולים בשנות ה-1970
שחקני קולנוע וטלוויזיה ישראלים
שחקני תיאטרון סובייטים
ישראלים שנולדו ב-1941
ישראלים שנפטרו ב-1987